CELEX: 31983R3434
Language: el
Date: 1983-12-02 00:00:00
Title: Κανονισμός (ΕΟΚ) αριθ. 3434/83 της Επιτροπής της 2ας Δεκεμβρίου 1983 περί παύσεως της αλιείας του καλλαρία και της ρέγγας από πλοία με σημαία του Βασιλείου της Δανίας

Avis juridique important

|

31983R3434

Κανονισμός (ΕΟΚ) αριθ. 3434/83 της Επιτροπής της 2ας Δεκεμβρίου 1983 περί παύσεως της αλιείας του καλλαρία και της ρέγγας από πλοία με σημαία του Βασιλείου της Δανίας  

Επίσημη Εφημερίδα αριθ. L 338 της 03/12/1983 σ. 0024 - 0024

***** ΚΑΝΟΝΙΣΜΟΣ (ΕΟΚ) αριθ. 3434/83 ΤΗΣ ΕΠΙΤΡΟΠΗΣ  της 2ας Δεκεμβρίου 1983  περί παύσεως της αλιείας του καλλαρία και της ρέγγας από πλοία με σημαία του Βασιλείου της Δανίας  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2057/82 του Συμβουλίου της 29ης Ιουνίου 1982 περί θεσπίσεως ορισμένων μέτρων ελέγχου των αλιευτικών δραστηριοτήτων που ασκούνται από σκάφη των κρατών μελών (1), όπως τροποποιήθηκε από τον κανονισμό (ΕΟΚ) αριθ. 1729/83 (2), και ιδίως το άρθρο 10 παράγραφος 3,  Εκτιμώντας:  ότι ο κανονισμός (ΕΟΚ) αριθ. 198/83 του Συμβουλίου της 25ης Ιανουαρίου 1983 που αναφέρεται στις αλιευτικές δραστηριότητες στα ύδατα που υπάγονται στην κυριαρχία ή τη δικαιοδοσία των κρατών μελών, ο οποίος έχει εκδοθεί προσωρινά, εν όψει του καθορισμού των TAC και των ποσοστώσεων για το έτος 1983 (3), προβλέπει ότι μέχρι να αποφασίσει το Συμβούλιο σχετικά με τα TAC και τις ποσοστώσεις που θα εφαρμοσθούν το 1983, τα σκάφη με σημαία κράτους μέλους ασκούν τις αλιευτικές τους δρασστηριότητες κατά τους συνήθεις εποχιακούς κύκλους και σύμφωνα με τον κανονισμό (ΕΟΚ) αριθ. 172/83 του Συμβουλίου (4)·  ότι, για να εξασφαλιστεί η τήρηση των διατάξεων που αφορούν τους ποσοτικούς περιορισμούς των αλιευμάτων αποθέματος για το οποίο υπάρχει ποσόστωση, είναι αναγκαίο να καθορίσει η Επιτροπή, με κανονισμό, την ημερομηνία κατά την οποία τα αλιεύματα που πραγματοποιούνται από πλοία που φέρουν σημαία κράτους μέλους θεωρείται ότι έχουν εξαντλήσει την ποσόστωση που έχει διατεθεί·  ότι τα αλιεύματα καλλαρία στα ύδατα των διαιρέσεων CIEM II a (ΕΟΚ) και IV, και ρέγγας στα ύδατα της διαιρέσεως ΙΙΙ a, από πλοία με σημαία του Βασιλείου της Δανίας, έφθασαν τις ποσοστώσεις που είχαν διατεθεί προσωρινά για το 1983,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το ποσό των αλιευμάτων καλλαρία στα ύδατα των διαιρέσων CIEM II a (ΕΟΚ) και IV, και ρέγγας στα ύδατα της διαιρέσεως ΙΙΙ a, από πλοία με σημαία του Βασιλείου της Δανίας ή νηολογημένα στο Βασίλειο της Δανίας, εκτιμάται ότι έχει εξαντλήσει τις ποσοστώσεις που είχαν διατεθεί προσωρινά στο Βασίλειο της Δανίας για το 1983.  Απαγορεύεται η αλιεία του καλλαρία στα ύδατα των διαιρέσεων CIEM II a (ΕΟΚ) και IV, και ρέγγας στα ύδατα της διαιρέσεως ΙΙΙ a, καθώς επίσης και η μεταφόρτωση από πλοίο σε πλοίο και η εκφόρτωση του καλλαρία και της ρέγγας, που έχουν αλιευθεί στις διαιρέσεις αυτές από πλοία με σημαία του Βασιλείου της Δανίας ή νηολογημένα στο Βασίλειο της Δανίας, μετά την ημερομηνία ισχύος αυτού του κανονισμού.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 2 Δεκεμβρίου 1983.  Για την Επιτροπή  Γεώργιος ΚΟΝΤΟΓΕΩΡΓΗΣ  Μέλος της Επιτροπής  (1) ΕΕ αριθ. L 220 της 29. 7. 1982, σ. 1.  (2) ΕΕ αριθ. L 169 της 28. 6. 1983, σ. 14.  (3) ΕΕ αριθ. L 25 της 27. 1. 1983, σ. 32.  (4) ΕΕ αριθ. L 24 της 27. 1. 1983, σ. 30.